钦定古今图书集成/明伦汇编/氏族典/第453卷 > 《廖用贤尚友录》 > 贡师道
## 钦定古今图书集成/明伦汇编/氏族典/第453卷 > 《廖用贤尚友录》 > 贡师道

按《万姓统谱》：师道字通甫，奎之从子。举茂才，累迁翰
林学士，兼国史院编修官。时奉旨修宋、辽、金三史，总
裁脱脱，欲以辽、金为正统，师道奋然曰：“昔苻坚已据
中原，而尤不忘东晋，凡以成大统也。本朝得上承中
国帝王之统，而与唐、虞、三代、汉、唐齐称，以承宋耳，则
正统在宋而不在辽、金明矣。”众议夺于私，不果从，师
道亦竟以此忤时，出补嘉兴路总管府治中。部使者
交章荐之，寻卒。